|  |  |
| --- | --- |
| **РEПУБЛИКА СРБИЈА****ОПШТИНА АЛЕКСАНДРОВАЦ****Штаб за ванредне ситуације****Општине Александровац**Број: 06- 61 /2020Датум: 21.10.2020. годинеАЛЕКСАНДРОВАЦ |  |

На основу члана 43. став 1. тачка 7. Закона о смањењу ризика од катастрофа и управљању ванредним ситуацијама ("Службени гласник РС"**,** број 87/2018) члана 10. Уредбе о саставу начину и организацији рада штабова за ванредне ситуације ("Службени гласник РС"**,** број 27/2020), Штаб за ванредне ситуације Општине Александровац на 22- ој ванредној седници одржаној дана 20.10. 2020.године, донео је:

**З А К Љ У Ч А К**

**којим се предлаже** **председнику општине Александровац да** **прогласи ванредну ситуацију на територији општине Александровац**

1. Штаб за ванредне ситуације општине Александровац на основу процене ризика и очекиваног даљег развоја ситуације на подручју угроженом опасношћу изазваном ширењем заразне болести COVID -19, предлаже председнику општине Александровац да прогласи ванредну ситуацију на територији општине Александровац.
2. Извештајем Завода за јавно здравље Крушевац, број 700 од 20.10.2020. године, у коме се излаже процена да је дошло до наглог пораста броја новорегистрованих случајева COVID -19 у Александровцу и другим локалним самоуправама на територији Расинског управног округа, који траје недељу дана, наиме у последњих недељу дана на нивоу Расинског округа потврђено је укупно 75 особа са инфекцијом COVID 19, од којих је 30 са територије општине Александровац. Због овог наглог повећања броја новооболелих као и због широко присутног непоштовања прописаних превентивних мера код грађанства и ширења инфекције у радне колективе, ЗЗЈЗ у Крушевцу сматра да је неопходно прогласити ванредну ситуацију у општини Александровац и што пре предузети посебне мере заштите становништва од COVID -19, како је описано у Сл. гласнику РС, број 100/2020 у члану 9а.
3. Штаб за ванредне ситуације општине Александровац ће редовно информисати и обавештавати становништво и јавност о свим битним чињеницама од значаја за заштиту и спасавање, као и о престанку опасности због којих је ванредна ситуација проглашена.

Закључак доставити:

-председнику општине Александровац

- Окружном штабу за ванредне ситуације Расинског УО

- Сектору за ванредне ситуације

-архиви Општинског штаба за ванредне ситуације

|  |  |  |
| --- | --- | --- |
|  |   | КОМАНДАНТ ШТАБАДр Мирко Михајловић   |